Episod berikut menyelami topik krisis jantina dan perubahan jantina.
Sebagai sebahagian daripada naratif ini, imej dalam episod ini selari
dan menghormati identiti individu tersebut semasa penggambaran dijalankan.
Bercakap tentang Christ atau Anti-Christ,
takkanlah Christ begitu kasual?
Hai, saya Jeff.
DUNIA CERMINAN JIWA
Topik kita pada hari ini ialah adakah Christ datang lagi?
Dia ada jambang, rambut dan mata biru macam Christ.
Ya, saya nak cakap yang
mungkinkah saya Christ?
Jeff? Dia memang mengakuinya, dia kata, "Saya Tuan Christ.
"Sayalah Kedatangan Kedua."
Tuhan suka bergurau.
Beberapa tahun lalu, rambutnya pendek.
Saya mahu cakap tentang rambut saya.
Ini seronok untuk dibincangkan.
Sejak itu dia biarkan rambutnya panjang separas bahu.
Dia mula berjambang.
Selamat kembali.
Jeff telah memupuk imej Tuan Christ secara fizikal.
Suci, suci, suci Ya!
Saya mahu anda menerima ajaran saya.
Saya mahu anda menerima pencerahan saya.
Jika ada orang mendakwa dia memiliki kuasa ketuhanan,
bermakna tentu berlaku penganiayaan.
Penipuan.
Saya rasa Jeff dan Shaleia bahaya.
Kalau kamu mahu jadi jelek, mahu jadi pelik,
tak mahu fokus kepada pemikiran, tindakan dan emosi, kamu tak guna.
Perniagaan saya bergantung kepada kamu semua.
Kalau kita minta tolong daripada mereka, mereka jadi lebih bahaya lagi.
Tunjuklah kemampuan kamu. Kemudian saya akan tunjuk kemampuan saya.
Terdesak Mencari Pasangan Hidup:
MELARIKAN DIRI DARIPADA DUNIA CERMINAN JIWA
Selamat kembali ke satu lagi kelas Sekolah Pembangunan Cerminan Jiwa.
Pada waktu itu, saya memiliki alasan kukuh untuk yakin bahawa mereka sebuah kultus.
Saya belum pasti.
Saya mahu dapat pendapat mereka dan dengar pandangan mereka.
...ialah Blessed Be dan Namaste.
-Kita jumpa minggu depan. -Namaste.
Pada bulan Jun 2020, saya berjaya yakinkan editor saya
untuk hantar saya ke Michigan walaupun di tengah pandemik.
SUTTONS BAY, MICHIGAN JUN 2020
Saya teringin bertemu mereka
kerana kebanyakan pengikut mereka hanya lihat mereka di dalam talian.
Saya mahu lihat identiti mereka sebenarnya.
Saya mahu lihat hidup mereka,
kerana saya rasa dari situ kita boleh benar-benar kenal seseorang,
bukan perkara yang mereka pilih untuk tunjuk kepada dunia luar semata-mata,
tetapi sikap mereka semasa mereka fikir orang tak nampak.
Saya bersendirian, jauh dari keluarga.
Ada benda yang saya dengar daripada bekas ahli menakutkan saya,
saya tak tahu perkara yang mereka boleh buat.
Jadi, saya ambil langkah berjaga-jaga.
Melalui WhatsApp, saya kongsi lokasi dengan editor saya
dan juga tunang saya untuk keselamatan.
KONGSI LOKASI TERKINI
RUMAH JEFF DAN SHALEIA
Dalam lima tahun, Jeff dan Shaleia beralih daripada
menumpang di rumah orang kepada memiliki rumah menghadap tasik
di sebuah komuniti separa peribadi di utara Michigan.
Apabila saya tiba di rumah mereka, perasaannya sangat mengelirukan.
Saya fikir akhirnya saya dah tiba.
Jadi, inilah pemandangan kami.
Perkara pertama yang awak nampak di rumput kami ialah banyak rumpai.
-Tumbuh semula jadi. -Tapi bukan...
Kami dapat tukang potong rumput semasa beli rumah ini.
Dia kata ini cara terbaik.
Kami mempercayai dia.
-Ya, ini kolam renang... -Ini kolam renang.
Suhu air sentiasa suam sebab kami tak suka air sejuk.
Sangat tak suka air sejuk.
Bagus. Kolam ini cantik.
Saya sangat gementar tapi saya sorok.
Saya tonton berjam-jam video mereka, saya rasa saya dah kenal mereka,
tapi, saya tak pernah bertemu dengan mereka.
Kami rakam ceramah kami di sini.
Pusat komunikasi kami.
Kami baru pasang yang ini.
Saya tak mahu tanya apa-apa yang terlalu kontroversi semasa saya di sana,
sebab saya tak mahu buat mereka marah semasa saya di rumah mereka.
-Di sini ada berapa buah bilik? -Dua.
Alice: Dua. Okey.
Saya seperti span. Tujuan saya adalah menyerap maklumat sebanyaknya
tentang hidup Jeff dan Shaleia.
Kami mencipta rumah ini bersama-sama.
Mari naik ikut sini.
-Tak perlu buat perkara tak patut. -Okey.
Kami
masih dalam proses mereka dan memilih perabot
sebab kami perlu tempah khas meja kami.
Rumah mereka belum selesai dihias dan mereka pesan kristal yang amat besar.
Kristal batu kecubung setinggi ini.
Ada dua.
Ini kalsit yang tumbuh di dalam batu kecubung.
Shaleia beritahu saya dia berhubung dengan kristal-kristal itu setiap hari.
Dia duduk di tepi kristal itu dan dengar kata-kata kristal itu.
Kristal itu menyampaikan pesan kepadanya dari alam lain.
Melalui pesanan-pesanan ini,
dia dapat menentukan satu kristal bersifat kelelakian, satu lagi kewanitaan,
jadi, kristal itu ada jantina.
Saya rasa itu cukup untuk menunjukkan pandangan Shaleia.
Koridor ini belum siap. Kami nak gantung gambar-gambar Pakar.
Selama saya berada di rumah Jeff dan Shaleia, saya rasa seram sejuk.
Saya nak lihat mereka rakam video YouTube. Itu sebahagian besar pengaruh mereka.
Ini kawan baharu saya, Alice Hines.
Jangan risau, dia cuma seorang kawan.
Dia bukan cerminan jiwa saya yang baharu atau apa-apa pun.
Dia berkeras mahu saya muncul dalam video YouTube itu
dan menemubual saya.
Kalau pembaca tahu perkara yang awak tahu,
awak rasa adakah mereka percaya cerminan jiwa itu benar?
Mungkin jawapan jujur daripada saya ialah saya tak pasti. Saya perlu fikir.
Saya tahu mereka cuba pujuk saya.
Mereka akan cuba semua kaedah mereka ke atas saya
untuk korek motivasi saya
dan tujuan sebenar saya.
Saya tahu saya perlu bersedia.
Ada sesiapa... Saya tak pernah jumpa orang macam awak.
Yakah? Kenapa?
Sebab awak adalah awak.
Saya agak terpegun dengan renungannya.
Dia memiliki mata berwarna biru kehijauan yang sangat memukau
yang merenung kita.
Saya rasa itu adalah dua metafora...
Kalau orang yang kurang berkeyakinan,
atau tak pasti dengan diri sendiri,
tenungannya mudah memanipulasi seseorang.
Jadi, semuanya sedang diusahakan.
-Terima kasih kerana bersama kami. -Ya, betul.
Terima kasih, Alice. Jumpa lagi dalam video akan datang.
Terima kasih jemput saya.
Seharian saya di sana pada hari Sabtu,
saya mula membiasakan diri
dan saya mula relaks.
-Ini bilik kecantikan. -Ya, bilik kecantikan.
Alat solek saya di sini.
Sangat tersusun rapi.
Jeff dan Shaleia suka harta kebendaan.
-Ini bilik muzik. -Cantik.
Kami akan bina garaj.
Kata mereka,
"Seorang pemimpin kerohanian juga perlu kaya-raya."
Ini dipanggil kesan bumi. Kami dapat pakej istimewa.
Ia dipasang di seluruh bahagian luar kereta,
ia satu ciri lapisan tambahan.
Saya mahu kereta yang buat saya rasa macam seorang bintang rock.
Dia mahu hidup mewah. Mereka gospel kemakmuran.
Ini cermin mata hitam khas yang saya hanya pakai di dalam Corvette.
-Biar betul? -Ya. Khas untuk Corvette ini.
Di sana dan...
Charlie, turun.
Ada satu pasangan sedang menjalani kuarantin di rumah kami.
Apabila saya ke bawah tanah, ia jadi semakin pelik.
Ada beberapa orang pelajar tinggal di rumah mereka.
Pada waktu itulah saya mengenali Gabe dan Briana.
Saya berbual dengan mereka, Gabe dan Briana tinggal sebilik
di ruang bawah tanah rumah Jeff dan Shaleia yang penuh barang.
Gabe baru dedahkan yang dia transjantina.
GABE DM KEMAS KINI TRANSISI
SELEPAS 30 TAHUN MENYANGKA SAYA SEORANG WANITA,
SAYA BARU SAHAJA DISEDARKAN TENTANG KELELAKIAN AGUNG SAYA.
Dia telah dibimbing untuk menerima identitinya sebagai lelaki transjantina
oleh seorang pembimbing Jeff dan Shaleia.
GABE DM KEMAS KINI TRANSISI
SAYA BERASA SELESA
DENGAN PENERIMAAN DAN SOKONGAN YANG DIBERI OLEH KOMUNITI INI.
Kemudian, dia dipasangkan dengan Briana dalam hubungan cerminan jiwa.
Tapi, menurut Briana, dia suka lelaki.
Jeff dan Shaleia kata, "Dia akan jadi lelaki."
Bagi saya, nampaknya Gabe dan Briana,
serta orang lain di situ hanya bekerja secara percuma.
Mereka yang memasak dan mengemas.
Mereka makan bersama Jeff dan Shaleia
kemudian Jeff dan Shaleia akan mengajar mereka secara spontan.
Ia dipanggil "program Kem Latihan Rohani."
Bagi saya, itu satu tanda amaran.
Jangan takut.
Komuniti Dunia Cerminan Jiwa banyak memberi
sokongan, pengukuhan dan persahabatan,
tetapi juga sebuah mekanisme kawalan.
Saya tinggalkan rumah Jeff dan Shaleia dengan banyak persoalan,
terutamanya tentang pengaruh mereka ke atas orang seperti Briana dan Gabe.
Okey. Saya rasa penstriman kita dah mula.
Sebelum ini kita mula berbual tentang
sepanjang hidup kita, kita hanya tertarik kepada lelaki.
Jadi, ini pengalaman yang berbeza.
Briana dan pasangannya diminta
pergi ke Michigan untuk menyertai Jeff dan Shaleia
LYNN IBU BRIANA
untuk belajar daripada mereka dalam Penyatuan Harmoni.
BRIANA HARI PERTAMA KEM LATIHAN ROHANI
SEBAIK SAHAJA KAMI SAMPAI DI RUMAH JEFF DAN SHALEIA
KAMI DAPAT RASAKAN SATU KEHANGATAN PENUH KASIH SAYANG DAN BERTENAGA…
Waktu itu, sukar untuk saya mempercayai perkara yang berlaku.
Saya tak percaya perkara itu terjadi dalam hidup saya.
Saya berdepan dengan semua ini.
SARAPAN, MAKAN TENGAH HARI, MAKAN MALAM, KERJA, MENGEMAS, LATIHAN DALAMAN…
Dia kata tenaganya dikerah. Dia asyik bekerja tanpa henti.
Dia pergi secara sukarela. Malah dia bayar untuk ke sana.
PAS SATU KELAS: $1111 SEKALI BAYARAN SAHAJA - BELI SEKARANG
Briana ambil peranan yang lebih feminin,
stereotaip bagi wanita, seperti memasak dan mengemas,
pasangannya pula akan belajar untuk jadi lebih macam lelaki.
SAYA RASA LEBIH SELESA MELAKUKAN KERJA-KERJA RUMAH.
KERJA-KERJA DI LAMAN SEMAKIN MUDAH…
Mereka tunjuk Gabe cara mencuci rumah,
memotong kayu.
Tak lama selepas itu, Briana memotong rambut Gabe,
dia mula pakai baju-baju lelaki.
Mereka diajar cara untuk menjadi watak
yang mereka fikir perlu dipenuhi.
Daripada tidak mampu buat apa-apa dan menginginkan cinta
kepada berkeyakinan dan tinggal bersama Cerminan Jiwanya.
Saya Jules Gill-Peterson. Ahli sejarah dalam seksualiti dan jantina.
JULES GILL-PETERSON AHLI SEJARAH
Saya rasa kali pertama saya nampak Cerminan Jiwa secara am melalui media
dalam liputan tentang kontroversi yang menyelubungi organisasi itu.
Kemudian secara spesifik, tentang kontroversi
tuduhan bahawa mereka memaksa ahli mereka menukar jantina.
Jika ada orang dipaksa melakukan sesuatu yang mereka tak mahu,
sedangkan persekitaran itu sepatutnya memberi sokongan dan menenangkan,
berdasarkan itu sahaja, ia membimbangkan.
Paling minimum pun, ia tindakan tak beretika.
Tapi, ia membuat kita bertanya, apa lagi yang terjadi?
Sejauh mana boleh guna logik itu?
SEBELUM: SEDIH, SUNYI, MURUNG
SELEPAS: DILAMUN CINTA, GEMBIRA DAN CERIA
Selepas lebih kurang sebulan, saya dapat mesej bertanya
sama ada saya sokong Penyatuan Cerminan Jiwanya.
Pada waktu itu saya kata, "Mak sayangkan kamu sepenuh hati.
"Tapi mak tak faham tentang penyatuan ini.
"Bantulah mak supaya mak faham."
Kemudian dia kata, "Itu tak cukup, mak."
Selepas itu dia putuskan semua hubungan.
LYNN 82 RAKAN BERSAMA
SEKAT
"Tiada gunanya mengenang kekecewaan lalu.
"Lupakan semua itu dan bebaskan dirimu."
Saya sangat marah dan sedih.
Hati saya seperti dicarik-carik kerana semua nasihat
dan panduan yang mereka dapat daripada...
Yang organisasi itu beri kepada anak saya.
Dia tak nampak gembira.
Kami tahu rupa Briana kalau dia gembira,
tapi, dia nampak tak gembira.
Saya telefon polis sekadar untuk bertanya
sama ada mereka dengar sebarang aktiviti. Sama ada mereka menyiasat.
Kerana kami risaukan ahli keluarga kami.
Kata polis, mereka sedang menyiasat.
Saya berharap sekarang mereka tahu hal ini ada perkembangannya.
HIDUP FARMINGTON HILLS
RUMAH JEFF DAN SHALEIA DI FARMINGTON HILLS
FEBRUARI 2020
-Hai, Jeff. -Ya, hai.
Apa khabar?
-Maaf kerana menyusahkan. -Apa?
Detektif: Jabatan Polis Farmington Hills.
Boleh kita berbual sekejap di dalam?
Jeff: Boleh kita berbual di tempat lain?
Detektif: Boleh kalau awak mahu. Awak mahu datang ke balai?
-Tak. -Kami cuma nak tanya sikit.
Tiada masalah.
SEMUA RAKAMAN
Detektif: Ada pihak mendakwa awak membasuh otak mereka...
Jeff: Okey.
Detektif: ...mereka dikerah buat kerja tanpa bayaran, melakukan jenayah...
Jeff: Itu tak masuk akal.
Detektif: ...jenayah menghendap "cerminan jiwa" mereka
dan awak memperdayakan mereka sehingga menipu wang mereka.
Jeff: Macam mana saya boleh membasuh otak orang tanpa kerelaan mereka?
Detektif: Panggilan yang kami terima mendakwa ada sebuah kultus.
Kami ambil serius dakwaan ini sebab kalau kita lihat kes di Waco, Texas
dan sebahagian daripada kultus begini,
iaitu ahli-ahli dipujuk
untuk minum sianida atau perbuatan lain yang mereka buat...
Jeff: Ya.
Detektif: ...jadi kami cuma mahu pastikan perkara itu tak berlaku di sini.
Jeff dan Shaleia mempunyai ramai musuh.
Terutamanya ahli keluarga orang-orang yang masih berada dalam organisasi itu.
Mereka benar-benar mahu lihat
tindakan undang-undang diambil ke atas Jeff dan Shaleia.
Bahagian yang rumitnya ialah mengendalikan sebuah organisasi
yang disangka sebuah kultus tak salah di sisi undang-undang.
JAB. POLIS FARMINGTON HILLS LAPORAN KES
Jeff: Di mana kegiatan haram yang didakwa berlaku itu?
Detektif: Itulah yang kami cuba...
Jeff: Polis cuma nak tengok sama ada kami lakukan kegiatan haram di sini.
Detektif: Betul.
Detektif: Kami faham yang awak menjalankan sebuah perniagaan
dan jika orang ramai membeli dan menggunakan produk awak
C3324 KEADAAN MENCURIGAKAN
PEGAWAI DIARAHKAN KE ALAMAT TERSEBUT UNTUK MELAKUKAN PEMERIKSAAN.
itu terpulang kepada mereka.
Jeff: Betul. Ia dijual di atas talian, mereka boleh pilih mahu beli atau tak.
Detektif: Ya, betul.
Jeff: Kami adalah sebuah komuniti yang dikaitkan dengan produk
yang orang ramai boleh pilih mahu terlibat atau tak.
Detektif: Kami hargainya. Terima kasih.
KURANG JELAS SAMA ADA TERDAPAT KEGIATAN HARAM DI SITU.
Jeff: Baik. Semoga siasatan berjalan lancar.
Detektif: Terima kasih, encik.
Jeff: Saya harap hal ini cepat selesai.
Ramai yang berada dalam Dunia Cerminan Jiwa
mengakui mereka sendiri yang membuat keputusan tersebut.
Tetapi, jika kita lihat cara keputusan itu dibuat,
Jeff dan Shaleia telah memujuk mereka berbulan-bulan jika bukan bertahun
sehingga keyakinan diri mereka runtuh
dan seterusnya membuat kuasa dan kesedaran ke atas diri sendiri hilang.
Hari ini, kita akan bercakap
tentang topik yang paling banyak ditanya dan dibincangkan.
Ya.
Tenaga kelelakian agung
dan kewanitaan agung dalam Cerminan Jiwa.
Kuasa super
Menurut ajaran Jeff dan Shaleia,
dalam setiap penyatuan Cerminan Jiwa,
ada kewanitaan agung dan kelelakian agung.
Jika satu pasangan Cerminan Jiwa ialah satu roh yang dibahagi dua,
pasti sentiasa ada seorang yang lebih kelelakian dan seorang kewanitaan.
Saya telah bercakap dengan beberapa individu yang dipaksa
untuk tukar kata ganti nama dan identiti jantina mereka
di bawah bimbingan Jeff, Shaleia dan pembimbing mereka.
Individu tersebut mengalami kesukaran.
Pada saya, imej umum Dunia Cerminan Jiwa adalah amat menarik.
Sudah tentulah, pada luarannya,
kelihatan seperti mereka sebuah komuniti yang menerima LGBT.
Kita boleh jadi apa-apa saja jantina dengan apa-apa saja badan yang kita mahu,
apa-apa jenis pasangan pun diterima,
asalkan ada kewanitaan agung dan kelelakian agung.
Tak nampak seperti terapi pertukaran biasa
sebab kita biasa lihat terapi pertukaran Kristian
yang menggunakan perkataan-perkataan bersifat anti transjantina.
Tetapi, apabila kita lihat tujuan aspek itu diletakkan,
saya rasa ia mula nampak kurang progresif
atau jauh kurang menarik.
Jadi, dari segi itu, saya tak kisah
bahasa progresif atau topeng
yang digunakan oleh mereka.
Maksud saya, kegiatan mereka dan teknik serta titik akhir
yang Jeff dan Shaleia ambil adalah
ciri-ciri yang lama berada dalam warisan
budaya konservatif Amerika dan Kristian.
Selamat kembali ke satu lagi
OKTOBER 2018
kelas Sekolah Pembangunan Cerminan Jiwa yang menarik.
Hari ini nampak baik.
Saya mahu berbincang lebih lanjut dengan Anne dan Catrina, jika mereka ada.
Apa khabar, Anne dan Catrina? Macam mana hari ini?
Hai, baik. Kamu berdua apa khabar?
Kali pertama saya terlibat dengan Jeff dan Shaleia,
saya benar-benar fikir
perkara paling penting dalam kumpulan itu adalah belas kasihan
serta kasih sayang kepada orang lain dan kemanusiaan.
CATRINA BEKAS AHLI
Sebab itu saya sertai mereka.
Saya mahu tanya beberapa perkara spesifik
dan subjek ini agak sensitif.
Saya mahu menghormati semua pihak dalam berdepan topik begini
supaya semua orang rasa tenang, selesa
dan tak tertekan tentang subjek ini.
Sebab bagi sesetengah orang, subjek ini sensitif dan saya faham.
Jadi, kamu berdua selesa dengan apa yang saya cakap tadi?
Catrina: Ya. Saya rasa selesa.
Bagus. Saya mahu tanya Catrina dulu.
Catrina, apa rasanya bersama dengan kelelakian agung dalam tubuh wanita?
Kami faham
cara mereka guna konsep kewanitaan agung dan kelelakian agung,
pada mulanya, kami tak rasa perkara itu janggal.
Tapi, kemudian kami mula sedar yang mereka maksudkannya secara harfiah.
-Anda mencintai fizikal Anne sepenuhnya. -Ya.
Ya. Saya mencintai aspek fizikal Anne.
Semua yang dimiliki Anne.
Daya tarikan terhadapnya tak berubah
berdasarkan cara Anne menggambarkan jantinanya.
Bagaimana perasaan anda memiliki nama yang sangat feminin?
Dipanggil dengan nama feminin seperti Anne?
Memang dari dulu saya melabel
dan memanggil diri saya begitu.
Kenapa anda masih mahu guna nama yang terlalu feminin?
Entah. Saya tak pernah terfikir tentang itu.
-Bagaimana dengan nama Dan? -Saya...
Saya tak berminat langsung untuk jadi lelaki.
ANNE BEKAS AHLI
Inilah saya. Saya Anne. Seorang wanita.
Apabila identiti diri saya tak dihormati, saya rasa dikhianati.
Apa yang anda tak suka tentang nama "Dan"?
Entahlah. Saya rasa tak sesuai.
Ya Tuhan. Anda cuma nak mengelak.
Kalau sikap suka mengelak itu menghalang anda untuk maju...
Biar sajalah nama itu.
Dia terus-terusan mendesak sampai habis,
sehingga kami berdua kalah kepada tekanan
dan akhirnya bersetuju dengan mereka.
Saya akan pertimbangkan nama itu.
-Ya. -Itu dia.
Anne cuma mahu dia berhenti.
-Terima kasih. -Ya.
Anne si jejaka dan Catrina, kami gembira dapat bersama kamu hari ini.
-Bagus. -Terima kasih.
Dia mahu Anne bersetuju di hadapan umum,
supaya dia boleh beritahu komuniti dia yang 95 peratus terdiri daripada wanita,
"Sekarang anda jadi lelaki, anda perempuan,
"anda lelaki, anda perempuan,
"dia Cerminan Jiwa anda. Sekarang kamu berpasangan."
JEFF AYAN TUKAR NAMA ANNE SERTA-MERTA. INI MASANYA.
...DIA LELAKI. GUNA NAMA LELAKI DAN KATA GANTI NAMA LELAKI, KALAU TIDAK
SAYA AKAN SURUH ORANG YANG HORMATI KERJA SAYA KETUAI BAHAGIAN JUALAN.
TERIMA KASIH. SEMINGGU.
Dia hantar mesej terus kepada saya, dia tanya,
"Kenapa teman lelaki awak belum terima nama yang saya beri kepada dia?"
...SAYA TAK PASTI SEBAB AWAK DAN TEMAN LELAKI AWAK
BELUM BUAT KEPUTUSAN TENTANG ISU IDENTITI JANTINA ITU…
TIADA ALASAN YANG LOGIK UNTUK TAK BUAT KEPUTUSAN SERTA-MERTA.
Kuasanya terhadap kumpulan itu amat kuat
dan dia memiliki kuasa yang besar dalam soal kesejahteraan kami,
kerana kami tahu perkara yang akan berlaku kalau Anne tak setuju.
Kita mulakan kelas sekali lagi.
Minggu lalu, kita bercakap dengan Anne si jejaka dan Catrina.
Mari kita tanya khabar mereka jika mereka ada masa.
Saya sangat tertekan tentang itu.
Bertambah-tambah tertekan kerana perniagaan dan mata pencarian kami
terikat kepada mereka.
Anne si jejaka, apabila anda lihat saya, tak terdetik,
"Saya suka cara dia jadi dirinya. Saya mahu jadi macam dia.
"Diri saya sekarang tak cukup bagus. Masa untuk buat pilihan. Jadi lelaki."
Perkara yang mereka buat kepada Anne,
buat dia rasa dia perlu jadi lelaki untuk jadi dirinya sendiri
ARCELIA BEKAS AHLI
buat darah saya mendidih.
Biar dia jadi dirinya sendiri.
Dan dan Catrina.
En. Dan, anda terima saya panggil anda "Dan" dan "encik"?
Saya tak suka nama Dan.
Anda tak suka? Nama itu sempurna.
Anne tak pernah berniat untuk tukar jantina dalam apa juga bentuk.
Tapi, dia tetap mendesak.
Anda percaya yang dalaman anda lelaki?
Saya perlu rasa rela...
-Anda main politik. Anda percaya atau tak? -Tapi saya rela.
Saya kata dalam hati anda, anda lelaki. Apa anda rasa?
Saya rasa seperti anda bercakap tentang sesuatu
yang bukan realiti dan masukkannya dalam diri saya.
Anda naik angin dan anda perlu jauhi rasa marah itu,
tiada faedah untuk anda.
Saya boleh tahu kalau lelaki marah, anda nampak begitu.
Dia nak tunjuk yang dia berkuasa ke atas kami
dan mahu kami patuh kepada dia.
Tindakan itu adalah satu taktik dan sangat kejam.
Kamu berdua nampak dungu kerana masih bersembunyi dengan penipuan.
Kerana awak belum tukar nama, semua orang fikir awak lemah,
tak boleh tukar jantina atau tak bersetuju dengan saya
Kami adalah pasangan yang mereka perlukan komitmen penuh.
Jadi itu adalah ancaman terhadap mereka,
kerana komuniti mereka menyaksikan
Jeff gagal mengawal kami.
SAYA TAK SANGKA ADA PELAJAR SAYA SELAMA TIGA TAHUN
YANG MEMBENCI DAN MENCEMBURUI SAYA DAN JEFF AYAN
Mereka tuduh kami menganiaya orang.
Mereka suruh ahli failkan caj balik ke atas akaun kami.
AHLI DUNIA CERMINAN JIWA
BUAT PEMBAYARAN BALIK PENUH UNTUK SEMUA CAJ KE AKAUN SAYA.
Saya rasa kasihan kepada mereka.
Saya terkejut. Mereka boleh buat begitu?
"Saya benci awak, awak, awak." Kita tak boleh buat apa-apa.
SAYA RASA KAMI DAH MUAK DENGAN ORANG YANG CUBA MENGAJAR KAMI...
Dia sedar yang kami bukanlah orang yang akan patuh kepada dia.
MEREKA DIBERI PELUANG BESAR TAPI MEREKA SIA-SIAKAN.
Kami lakukan macam-macam usaha, perbaiki diri kami
dan kumpul keberanian
untuk berterus-terang yang kami lesbian.
SEKARANG SAYA TAHU-- A & C MEMBAZIRKAN TENAGA KAMI.
Kami disingkir daripada kumpulan.
CATRINA 88 KAWAN BERSAMA
SEKAT
ANNE 77 KAWAN BERSAMA
SEKAT
Kami tutup perniagaan kami sekelip mata.
CATRINA - JEFF DAN SHALEIA MEMILIH UNTUK MENGECAM KAMI...
KAMI TIDAK BOLEH MENYOKONG USAHA MEREKA DENGAN LAYANAN MEREKA TERHADAP KAMI.
Semuanya berlaku dengan pantas dan kami tiada persediaan.
Yang tinggal hanyalah rasa takut
saya akan terpisah daripada diri saya yang sebenar
dan tak tahu cara untuk lupakan semua ini.
JEFF - KALAU AWAK SERANG TUAN CHRIST AWAK AKAN HIDUP DALAM BUANGAN.
Saya rasa loya memikirkan perasaan saya waktu itu.
Kita patut dapat layanan yang lebih baik.
Juga tiada, "Saya mesti jadi begitu."
Hakikatnya, kamu sudah pun jadi begitu.
Layanan terhadap Anne dan Catrina, mereka buat kepada saya.
CARLY BEKAS AHLI
Mereka galakkan saya untuk tukar jantina
kerana saya bersifat macam lelaki.
Saya cakap, "Saya tak mahu tukar jantina."
Mereka asyik mendesak saya tapi, saya bertegas.
Saya kata, "Saya tak mahu jadi lelaki."
Saya kata dalam hati anda, anda lelaki. Apa anda rasa?
Saya rasa awak bercakap tentang...
Kenapa mereka fikir mereka boleh buat begini?
Mungkin ada keperluan yang mendalam untuk memastikan yang akhirnya,
di atas kertas, secara teknikal,
kita mencapai heteroseksualiti, bukan?
Sangat menjijikkan. Ya.
Semasa membuat laporan kes ini,
saya terima e-mel daripada pihak yang berada di dalam Dunia Cerminan Jiwa.
Ada yang telah tukar identiti jantina
dan menjalani hidup
dengan identiti jantina baharu itu dan mereka gembira.
Mahu hidupkan kamera dan bercakap dengan kamu soal...
Ada juga yang mengalami disforia yang serius.
Isu sebenarnya adalah terdapat konteks dalam hal ini,
ada pihak yang mendakwa,
"Saya boleh lihat identiti orang itu yang sebenarnya."
Itu adalah punca kepada bahaya
yang dihadapi oleh golongan transjantina sejak sekian lama.
Tak mungkin kita kenal orang itu sepintas lalu.
Tiada cara untuk lakukannya.
DUNIA CERMINAN JIWA BATAL - PANGGIL
Saya putuskan untuk buat temu bual susulan dengan Jeff dan Shaleia melalui Zoom.
Saya tak sabar untuk tanya mereka tentang isu paksaan menukar jantina.
Saya mahu pastikan beberapa perkara.
Paksa orang untuk tukar jantina, adakah awak rasa awak buat begitu?
Sudah tentu dan tak berbelah bahagi, tidak.
-Tak pernah dan takkan buat begitu. -Okey.
-Ia takkan terjadi. -Okey, bagus.
Orang yang kata perkara itu terjadi
berbohong tentang realiti dan konteks sebenar yang disampaikan.
Mereka buat awak salah faham.
-Awak salah faham, Alice. -Okey.
Ada beberapa perkara yang saya lihat atau tonton sendiri,
yang menyebabkan saya buat tafsiran tertentu.
Mesej kepada Anne itu kelihatan seperti
memang awak suruh mereka ubah diri mereka.
Saya tak buat begitu.
Jelas sekali Anne cuba beritahu kamu berdua yang dia tak selesa
guna nama dan kata ganti nama lelaki tapi awak...
-Itu tak benar. -Itu...
-Dia kata... -Awak tonton video yang sama.
-Ya, itu yang dia cakap. -Itu tafsiran saya.
Okey, tak apa.
Terpulang kepada awak cara awak nak tafsirkan. Itu bukan kebenarannya.
Hakikatnya, ahli Dunia Cerminan Jiwa buat peralihan secara sosial
di bawah bimbingan Jeff dan Shaleia.
Saya tak jahat.
Kalau ada orang yang cuba selami kami betul-betul,
saya harap mereka temui perkara yang saya temui,
kasih sayang tak berpenghujung yang menjadi asas kepada usaha kami.
SENYAP - TINGGALKAN PANGGILAN
Kami takkan berasmara di depan kamera.
Pada tahap ini, saya yakin ini ialah sebuah kultus,
tapi, saya tak pasti orang yang menjadi pemacu utamanya.
Di dalam dan di luar video, Jeff lebih banyak bercakap.
Shaleia, awak mahu bercakap tentang aspek kerohanian
dan bantu orang jatuh cinta?
Ya.
Shaleia lebih pendiam, tapi saya rasa
dia ialah pemacu kerohanian dalam organisasi ini.
Mari kita fokus di dalam pusat hati semasa melafazkan om.
Kalau tak boleh sebut om kuat-kuat bersama saya dan Jeff,
sebutlah dalam hati.
Soal pandangan agama dalam Cerminan Jiwa, itu kepakaran Shaleia.
Yang pasti dia bersubahat dalam penganiayaan yang berlaku.
Adakah dia yang memacunya? Sejauh mana pengaruhnya? Saya tak tahu.
Kami sudah terpisah selama 20 tahun,
saya rasa pelik kerana...
RAKAN MEGAN/SHALEIA SEJAK KECIL
Saya rasa dia seperti orang lain.
Saya tak boleh bayangkan dia
bersekongkol dan memikirkan
rancangan untuk mencuri duit orang lain
dan saya tertanya-tanya, "Apa yang terjadi?
"Apa yang terjadi kepada dia?"
Saya harap dia gembira
dan saya harap dia berada dalam hubungan yang bahagia.
Tapi, apabila seseorang jauh berubah seperti itu,
saya tertanya-tanya sama ada
ada sesuatu yang mempengaruhinya dan mungkin masih terus mempengaruhinya.
Membayangkan dia sebagai mangsa lebih mudah bagi saya
berbanding dia sebagai orang yang lakukan perbuatan jahat.
Ada orang fikir Megan ialah mangsa pertama
BAPA MEGAN/SHALEIA
tapi saya tak setuju.
Megan terlibat dan turut bersubahat. Dia bukan mangsa.
Saya cakap begitu kerana saya mengenali Megan.
Saya dah lihat banyak contoh dengan saya dan keluarga dia.
Dia mungkin nampak patuh, tapi di belakang kamera, bukan begitu.
Tidak, dia terlibat dalam perkara ini dengan rela hati.
Megan mempunyai sebuah visi dan idea Cerminan Jiwa
dan Jeff pula tahu cara menggunakan kamera dan
memulakan perniagaan.
Mereka adalah kombinasi yang sempurna.
Kali terakhir saya dengar khabar dia ialah empat tahun lalu, kami dapat surat.
Surat itu penuh dengan kata-kata kebencian.
Apabila dia putuskan hubungan dengan kami,
dia buat dengan tekad dan bulat hati.
Ia amat menyakitkan saya.
Orang yang saya panggil Megan,
saya anggap dia dah mati. Saya terpaksa.
Kerana orang yang dia jadi, si Shaleia itu, saya tak kenal
dan saya tak hormati dia.
Sebagai seorang bapa, sabar kita ada hadnya.
Saya perlu anggap dia dah mati sebab saya tak boleh terima perbuatannya.
Tapi, saya rindu Megan yang saya besarkan.
Saya tak tahu sama ada dia akan kembali.
Saya harap boleh, tapi...
Saya sayang dan rindukan dia.
Tapi saya tak boleh terima perkara yang dia buat.
Saya tak boleh lupakan.
Tapi, saya harap dia minta maaf
dan tebus kesalahannya terhadap orang yang dia sakiti.
Itu saja yang saya mahu.
Jeff dan Shaleia tidak hidup dalam realiti.
Mereka ada rumah dan tanah yang mereka jarang tinggalkan.
Mereka dikelilingi orang-orang yang memuja mereka.
Mereka tak berhubung dengan dunia luar. Mereka tak berjumpa keluarga.
Jeff ada seorang kakak yang cuba menghubunginya, tapi gagal.
Mereka hidup dalam dunia sendiri.
Saya fikir itu sebahagian alasan sebab mereka fikir artikel saya
akan menceritakan kehebatan mereka dan buat mereka jadi terkenal,
sebab mereka fikir mereka ialah Tuan Christ, bukan?
Siapa sangka seorang wartawan
yang memuja mereka dan positif telah ditakdirkan dihantar kepada mereka, bukan?
Mereka benar-benar percaya.
TERBITKAN
MENERBITKAN
PENCETUS
ADAKAH IA SEBUAH KULTUS
VANITY FAIR KOMUNITI KEROHANIAN ATAU KULTUS?
MAAF KALAU BAHASA KASAR, TAPI APA BENDA YANG SAYA BACA INI?
DI SEBALIK "DUNIA CERMINAN JIWA" KATA BEKAS PENGIKUT, IA SEPERTI KULTUS
E-MEL - 1
Selepas artikel saya diterbitkan, Jeff hantar e-mel ini.
Katanya, "Tentu banyak masalah yang awak sedang lalui
"kerana kami tahu artikel yang diterbitkan bukan tulisan awak.
"Kami percaya pihak atasan Vanity Fair
"terancam dengan orang dan perkara yang awak temui.
"Kami tahu awak tahu kebenarannya.
"Kami percaya awak diberi pilihan untuk mengikut arahan bos-bos awak
"dan hancurkan kami serta perkara yang awak temui atau sokong kami."
Dia kata saya dipaksa menerbitkan artikel itu,
sedangkan itu tak benar. Saya...
Ada lagi. E-mel ini panjang.
Selepas e-mel ini,
mereka terbitkan artikel sepanjang 7,000 patah perkataan
mengutuk saya dan media.
VANITY FAIR PENGECUT CUBA DIAMKAN KAMI - SEKALI LAGI
Mereka sangat marah. Kononnya mereka telah diperdaya,
sedangkan itu tak benar, dari awal lagi mereka tahu
saya datang untuk menyiasat dakwaan mereka sebuah kultus.
Kemudian saya dapat tahu beberapa puluh orang ahli
tinggalkan organisasi itu setelah artikel saya keluar.
SAYA SANGAT KECEWA KERANA SERTAI KUMPULAN INI.
Ramai yang keluar. Saya memang nak keluar.
KAMU SEMUA GURU PALSU.
Apabila saya tengok ahli yang saya hormati tinggalkan kumpulan itu
MUNGKIN AWAK DAN JEFF PATUT CUBA SENAMAN CERMIN
bercakap tentang pengalaman buruk mereka
dengan Jeff, Shaleia dan kumpulan itu,
barulah mata saya terbuka dan sedar,
"Orang-orang yang rapat dengan mereka pun keluar.
"Maknanya tentu ada yang tak kena."
ANDA PASTI MAHU MENINGGALKAN DUNIA CERMINAN JIWA: FORUM TERBUKA
TINGGALKAN KUMPULAN
Orang yang ambil kesempatan terhadap saya
tak puas hati tentang hubungan mereka dengan Tuhan.
-Mereka ambil ilmu dan kata... -Tak patut.
"Inilah awak. Tengok saya. Tengok perkara yang saya buat."
Bukan anda yang berjaya. Tapi saya.
Anda pelajar saya. Jangan cuba ajar saya.
Sepatutnya anda diam dan dengar.
Saya disingkir daripada kumpulan Facebook
sebab saya cakap sesuatu kepada Jeff, dia tak suka.
Mereka dapat untung besar daripada trauma kami.
Perbuatan yang menjijikkan.
SEMOGA KEANGKUHAN AWAK BERKURANG SETELAH DAPAT BALASAN DAN ITULAH YANG
AKAN BUAT AWAK DAPAT SINDROM DOWN DALAM HAYAT SETERUSNYA.
Kenapa saya berada dalam komuniti yang tak membantu saya
dengan apa yang saya perlukan?
Sejak saya tinggalkan PCJ pada September, saya tak mahu ambil tahu lagi.
Saya tak mahu ada kena-mengena dengan semua itu.
Saya tahu perkara yang saya sampaikan.
Kalau kamu tak fikir begitu, berambus.
Selamat jalan!
Saya tak bercakap dengan mereka langsung sejak 1 Oktober 2015,
sejak mereka berpindah dari rumah kongsi kami.
RAKAN JEFF SEJAK KECIL
Sejak itu, mereka tak mahu berhubung dengan kami lagi.
Hubungan itu diputuskan daripada saya, kawan-kawan rapat saya,
semua yang mengenali mereka
daripada kehidupan lampau Jeff.
Sejak itu mereka terus bersikap dingin, tak berhubung langsung.
Dibuang dan disekat di media sosial dan sebagainya.
Jadi, saya fikir tak mungkin
panggilan saya akan dijawab.
Tapi, manalah tahu.
Panggilan anda akan disambung ke sistem pesanan suara automatik.
Selepas ton, sila rakam pesanan anda.
Setelah selesai rakaman,
anda boleh letak atau tekan satu untuk pilihan lain.
Hei...
Kalau...
Saya tak tahu sama ada ini nombor Jeff atau bukan.
Saya...
Ini Eric.
Saya...
Saya tak tahu tempat awak berada atau perkara yang awak buat.
Saya rindu...
Saya rindu Jeff yang saya kenal.
Saya tak tahu sama ada
awak yang lama masih ada, tapi...
Kalau ada, saya rindukan awak, saya harap kita dapat berjumpa lagi.
Satu hari nanti. Jeff yang lama.
Saya rindu awak.
Saya sudah terima hakikat bahawa
tak mungkin Jeff yang lama kembali.
Dia dah pergi. Dia bukan Jeff itu lagi.
Secebis daripada diri saya
masih menghargai kenangan yang kami kongsi.
Ya, dia kawan baik saya selama bertahun-tahun,
dan saya sayang kenangan kami.
Kalau kita menangis
atau melepaskan tabiat-tabiat lama,
itu perkara normal.
Saya berkeras dengan Briana,
saya sentiasa hantar mesej, e-mel,
gambar keluarga kepadanya.
MAK JUMPA GAMBAR LAMA KAMU. COMEL BETUL
MAK RINDUKAN KAMU, SAYANG X
Dia tak balas sehinggalah
Februari 2021.
Saya terima panggilan daripada dia, katanya dia tak gembira.
Dia mahu pulang.
Tentulah, saya terkejut.
Dia kata, "Saya tak mahu pasangan saya tahu, saya cuma nak balik.
"Saya akan bawa anjing sekali. Saya tak suka di sini."
Saya kata, "Baik. Tempah tiket terawal. Mak akan jemput kamu."
Saya ke lapangan terbang untuk jemput dia. Dalam beberapa hari, dia pulang.
Tapi, keadaan mentalnya paling teruk yang saya pernah lihat.
Kami duduk di luar dekat unggun api, dia datang dengan anjingnya,
kami berbual dan dia tak henti menangis.
LISA IBU SAUDARA BRIANA
Cheryl tanya, "Bri, kamu okey? Mari peluk mak."
Cheryl bangun dan peluk dia.
Jika kita boleh beri kasih sayang dan sokongan kepada orang yang melaluinya,
itu yang paling penting, terus curahkan kasih sayang dan sokongan.
Itulah yang kami lakukan.
Saya tahu dia mula berfikir tentang diri sendiri.
Saya boleh lihat. Saya nampak yang dia mula sedar.
Saya sangat berharap dia dapat keluar daripada kemelut ini.
Bukan mudah, sebab bagaimana kita nak keluarkan seseorang
daripada organisasi begitu yang mengawal minda kita
dan kita pula benarkan saja? Saya tak tahu caranya.
Saya berdoa agar keadilan dan kebenaran akan terbongkar
dan orang ramai akan sedar tentang perkara yang terjadi
di dalam organisasi Cerminan Jiwa.
Dia akan bangkit semula.
Saya yakin.
Dia boleh lakukannya.
-Tengok yang itu. -Ya. Ini antara kegemaran saya.
Saya pernah terfikir,
begitu lama kita berusaha agar hari itu tiba
dan kita perlu lalui banyak perkara sukar. Tapi pada hari perkahwinan kita,
ia cara yang sempurna
untuk meraikan perkara yang kita telah capai
dan perkara yang kita mampu buat bersama.
Saya dapat rasa kejayaan.
Saya harap dengan menceritakan kisah saya begini
dapat membantu saya
melupakan hal ini selamanya.
Lupakan pengalaman ini dan teruskan hidup
dengan diri sendiri dan hubungan saya dengan Anne.
Catrina melamar saya. Tentulah saya akan setuju.
Kami berjaya mengharungi perkara yang tak disangka bersama-sama
dan ini adalah satu lagi perkara yang kami berjaya lalui.
Kamu boleh cium pasangan kamu!
Ini adalah bukti yang kukuh
terhadap kekuatan, semangat dan hubungan kami yang berkekalan.
Saya rasa kisah cinta kami indah.
Kami ialah contoh kisah cinta berjaya.
Setidaknya yang terbaik yang saya tahu.
BARU BERKAHWIN
Itulah yang kami mahu selama ini,
untuk tunjuk bahawa kita boleh jadi diri yang sebenar
dan kita boleh mencipta
pengalaman cinta dengan seseorang yang menjadi dirinya yang sebenar
dan kita berdua boleh jadi diri sendiri.
Baik, tarik nafas panjang.
Fokus kepada cakra hati kita.
TONTONAN
Kamu tak patut berhenti dalam perjalanan Cerminan Jiwa kamu,
kecuali kamu cepat putus asa.
Silakan. Saya tak halang.
Pada tahun 2016, semasa mulakan kumpulan Facebook mereka,
Shaleia menambah ahli, saya rasa mereka ada 70 orang ahli.
Semasa saya tulis artikel itu pada tahun 2020, ada 14,000 ahli.
Sekarang, mereka memiliki hampir 40,000 orang ahli.
Mereka tidak lagi buat atau kongsi hantaran secara berlebihan.
Mereka jauh lebih berhati-hati.
Tetapi, mereka masih lagi memanipulasi tanggapan orang ramai
tentang identiti jantina dan orientasi seksual mereka.
Orang ramai terus-menerus menyertai organisasi mereka.
SERTAI KUMPULAN BATAL PERMINTAAN
Sepanjang masa, tentu ada ahli baharu.
Selamat kembali ke saluran ini. Nama saya Gabriel,
hari ini, kita akan bercakap...
Tak kira apa pun kebenarannya untuk Gabe, yang kita tak tahu,
saya 100 peratus yakin bahawa teknik
yang Dunia Cerminan Jiwa guna
untuk menentukan
identiti jantina, maaf, tiada perkataan lain,
teknik itu adalah tanggapan salah, tidak benar
dan tiada bukti yang kukuh.
Kita jumpa lagi di video seterusnya.
Cerminan Jiwa berjaya menempa status antarabangsa
kerana rasa kesunyian adalah pandemik antarabangsa.
Kita tak tahu tempat kita dan cara untuk membaikinya.
Sebab itulah kita mencari agama.
Sebab itulah kita cari apa-apa saja, kerana ia beri kita jawapan.
MENYULUH JALAN PULANG KE ARAH CINTA SEJATI
Kerohanian ialah perniagaan yang bagus kerana tak perlu kelayakan,
kerana institusi agama semakin merosot di Amerika Syarikat
dan orang ramai perlukan makna dalam hidup mereka,
jadi mereka mahukan jawapan daripada sesuatu yang agung.
Jeff dan Shaleia menawarkan perkara itu.
Mereka guna kelemahan
dan kekurangan yang ada dalam diri manusia
dan gunakannya sebagai alat
untuk mengaut keuntungan dan untuk buat...
Untuk cipta trauma yang berat dalam hidup ramai orang.
Saya berharap organisasi mereka akan hancur-lebur.
Seluruh komuniti mereka hancur-lebur.
Perniagaan mereka dan harapan mereka yang memiliki pengikut akan lenyap.
Itulah yang sebaik-baiknya. Ya.
Kini Briana bersama keluarganya.
Dia enggan ditemubual atau terlibat dalam siri ini.
Para produser telah beberapa kali menghubungi Jeff dan Shaleia
semasa produksi dijalankan untuk meminta ulasan mereka.
Tiada balasan daripada Jeff dan Shaleia.
Terjemahan sari kata oleh Norhazniza Ramli
Penyelia Kreatif JuLeeDya